Арышъ, тхыбзэр ары анахь нэшэнэ шъхьаIэу литературабзэмкIэ щытыр. Литературабзэм иуцун къызщежьэн ылъэкIыщтыр тхыбзэр щыIэ зыхъукIэ ары ныIэп, сыда пIомэ «тхыбзэм шапхъэ хэлъы зэрэхъурэм ишIуагъэкIэ ащ рыгущыIэрэ нэбгырэ шъхьафхэм ар (бзэр) ямыпхыжьыгъэу мэхъу ыкIи къыткIэлъыкIорэ лIэужхэм аIэкIэхьажьын елъэкIы» [Пауль, 1960: 478]. КIэкIэу къэпIон хъумэ, литературабзэм иуцун апэрэ чэзыоу зэпхыгъэр тхыбзэ шъуашэр ары. Ары пакIошъ, тхыбзэ псалъэм ишIуагъэкIэ жэрыIо шъуашэри гъэпсыгъэ мэхъу.